**Az én házam, az én váram**

 Állandó és vonuló madaraink nagy része kihasználva az élőhely adta lehetőségeket, változatos fészket épít magának. A fészek védelmet nyújt a költési időszakban, de a fiókák nevelése is itt történik hosszabb vagy rövidebb ideig.

  Füsti fecske (1. kép)

 A füsti fecske rovarevő madárfaj, táplálékát elsősorban a levegőben fogja el. Fészkét főként emberi építményekre, állattartást szolgáló épületekre építi. Fészke felül nyitott, sárgombócokból összetapasztott, kehely alakú építmény.

Gyurgyalag (2. kép)

 Rovarevő specialistaként többnyire kisebb-nagyobb szitakötőkkel, lepkékkel és sáskákkal, böglyökkel, futóbogarakkal és poloskákkal táplálkozik. A partoldalba ássa 1,5 - 2 méter hosszú alagútját, melynek végén található a költőüreg. Az alagút átmérője 5 - 6 centiméter, ami a kijáratnál 8 - 10 centiméterre bővül.

Fehér gólya (3. kép)

 A fehér gólya fészkét korábban főleg fákra, épületekre rakta. A hetvenes évektől kezdve a hagyományosnak tekinthető fészkelő helyek megszűnése következtében a madarak nagy része fokozatosan áttelepült a villanyoszlopokra. Tavasszal a hímek érkeznek előbb, és ők választanak fészkelő helyet. A pár együtt építi a fészket gallyakból, ágakból és szénával, szalmával, tollakkal bélelik. A költési időszakban külön belső költőfészket készítenek benne puhább anyagokból.

 Búbos pacsirta (4. kép)

 Növényi és állati táplálékot egyaránt fogyaszt. A téli hónapokban kizárólag a növényi eredetű, míg a fészkelési időben az állati táplálék dominál. A talajmélyedésbe, nagy fűcsomó vagy sűrűbb növényállomány tövébe kapart fészekgödrét száraz fűvel, vékony dudvaszárakkal, esetenként tollakkal is béleli.

Búbos vöcsök (5. kép)

 A búbos vöcsök elsősorban kisebb [halakkal](https://hu.wikipedia.org/wiki/Halak), [ízeltlábúakkal](https://hu.wikipedia.org/wiki/%C3%8Dzeltl%C3%A1b%C3%BAak), [kétéltűekkel](https://hu.wikipedia.org/wiki/K%C3%A9t%C3%A9lt%C5%B1ek) táplálkozik, olykor étrendjét növényi részek egészítik ki. Takaros úszó fészket épít a sűrű növényzetben valamely holtág, mocsár vagy más állóvíz felszínén nádból, gyékényből, hínárból és más vízinövényekből.

Vetési varjú (6. kép)

 Telepesen fészkel, gyakran több százas vagy akár ezres kolóniákban. A fészket a fák koronájába, ágvillába építi, de megtelepedhet mesterséges építményeken (pl. oszlopokon) is. A fészek vékony, száraz gallyakból áll. Belülről egy-két ujjnyi vastagon sárral tapasztja ki, majd száraz növényi részekkel, fakéreggel és állatszőrökkel béleli.

**Társítsd a madárfajokhoz a fészkek betűit.**

 1. kép: füsti fecske **A** 

 2. kép: gyurgyalag **B** 

 3. kép: fehér gólya **C** 

 4. kép: búbos pacsirta **D** 

 5. kép: búbos vöcsök **E** 

 6. kép: vetési varjú **F** 

Megoldás

1. kép: Füsti fecske **F**

2. kép: gyurgyalag **A**

3. kép: fehér gólya **D**

4. kép: búbos pacsirta **E**

5. kép: búbos vöcsök **C**

6. kép: vetési varjú **F**